La Casa de Cultura estrena il·luminació
2025-07-24

Aquestes setmanes, la Casa de Cultura de Burjassot està veient millorada la seua instal·lació. Si en tot just uns dies es durà a terme la pintura i millora de la Biblioteca Municipal, actualment ja s’han finalitzat les obres de renovació de la il·luminació de la façana de l’edifici.

La renovació de les lluminàries suposa per a aquest emblemàtic punt de trobada municipal una millora substancial ja que, tal com pot apreciar-se en la imatge, la façana ja llueix la seua nova il·luminació led que compta amb canvis d’intensitat, colors i franges.

Així, tal com succeeix amb la façana de l’Ajuntament, en el cas que siga factible i per a poder commemorar qualsevol data destacada per al municipi, la façana podrà canviar la seua llum de color, com a suport al dia que se celebre.